Baba-onírùngbọ̀n-yẹ́úkẹ́ mi ọ̀wọ́n, ìbá ṣe pé ìwọ dé inú mi ni, ìwọ ìbá mọ̀ pé inú mi dùn ju iyọ̀ òyìnbó lọ. Mo yọ̀ púpọ̀ pé mmo mọ̀ ọ́ lónìí, ọ̀rọ̀ tí ìwọ sì sọ ń bẹ ni ìsàlẹ̀ odò ikùn mi. Ó yà mi lẹ́nu láti gbọ́ pé ìwọ ssúnmọ́ òde ọ̀run tó bẹ́ẹ̀ tí ó fi jẹ́ pé ògiri kan ni ó pín ilé rẹ ní ìyà pẹ̀lú ọ̀run. Àkókò tí mo bá sì fi wà lọ́dọ̀ rẹ pẹ̀lú, n kò ní í gbé ẹbọ kọjá oríta, n kò ni í kọjá ògiri rẹ, nítorí n kò fẹ́ẹ́ déédéé lọ sí ọ̀run lọ́sàn-án gangan. Nípa ti oúnjẹ ti ìwọ sì sọ̀rọ̀ rẹ̀ pẹ̀lú, mo dúpẹ̀ lọ́wọ́ rẹ gidigidi, o kú àlejò mi. Ebi kò ì tí à mí nísisìyí, ìgbà tí a bá simi díẹ̀ n óò wáá jẹun. Nípa èyí tí o sì béèrè nípa Igbó Olódùmarè, n kò lè purọ́ fún ọ, ojú mi rí nǹkan. Ẹ̀fúùfù fẹ́ títí mo fi fẹ́rẹ̀ ṣe àìsàn; bẹ́ẹ̀ ni òòrùn pa mi títí ara mi fi gbóná bí iná alágbẹ̀dẹ.  Nípa ti ìyàwó mi, mo lè wí fún ọ pé ìyàwó mi ń bẹ; nípa ti àwọn ènìyàn mi, mo lè wí fún ọ pé alàáfíà ni àwọn ènìyàn mi wà; bí ó sì tilẹ̀ jẹ́ pé, ọjọ́ pẹ́ tí mo ti fi àwọn ènìyàn mi wọ̀nyí sílẹ̀, síbẹ̀ àdúrà tí ọmọ èn[[iyàn bá gbà fún ara rẹ̀ ni Olódùmarè ń bá a gbà, ọkàn ẹni ni àlúfáà ẹni.
Baba-onirungbon-yeuke mi owon, iba se pe iwo de inu mi ni, iwo iba mo pe inu mi dun ju iyo oyinbo lo. Mo yo pupo pe mmo mo o lonii, oro ti iwo si so n be ni isale odo ikun mi. O ya mi lenu lati gbo pe iwo ssunmo ode orun to bee ti o fi je pe ogiri kan ni o pin ile re ni iya pelu orun. Akoko ti mo ba si fi wa lodo re pelu, n ko ni i gbe ebo koja orita, n ko ni i koja ogiri re, nitori n ko fee deedee lo si orun losan-an gangan. Nipa ti ounje ti iwo si soro re pelu, mo dupe lowo re gidigidi, o ku alejo mi. Ebi ko i ti a mi nisisiyi, igba ti a ba simi die n oo waa jeun. Nipa eyi ti o si beere nipa Igbo Olodumare, n ko le puro fun o, oju mi ri nnkan. Efuufu fe titi mo fi fere se aisan; bee ni oorun pa mi titi ara mi fi gbona bi ina alagbede.  Nipa ti iyawo mi, mo le wi fun o pe iyawo mi n be; nipa ti awon eniyan mi, mo le wi fun o pe alaafia ni awon eniyan mi wa; bi o si tile je pe, ojo pe ti mo ti fi awon eniyan mi wonyi sile, sibe adura ti omo en[[iyan ba gba fun ara re ni Olodumare n ba a gba, okan eni ni alufaa eni.